CELEX: 62010TA0379
Language: lt
Date: 2013-09-16 00:00:00
Title: Byla T-379/10 ir T-381/10: 2013 m. rugsėjo 16 d. Bendrojo Teismo sprendimas byloje Keramag Keramische Werke ir kt. prieš Komisiją (Konkurencija — Karteliai — Belgijos, Vokietijos, Prancūzijos, Italijos, Nyderlandų ir Austrijos vonios kambario įrangos rinka — Sprendimas, kuriuo konstatuojamas SESV 101 straipsnio ir EEE susitarimo 53 straipsnio pažeidimas — Kainų kėlimo koordinavimas ir keitimasis slapta komercine informacija — Pažeidimo trukmė — Teisė į gynybą — Galimybė susipažinti su byla — Pažeidimo inkriminavimas)

9.11.2013   
            
            
               LT
            
            
               Europos Sąjungos oficialusis leidinys
            
            
               C 325/26
            
         2013 m. rugsėjo 16 d. Bendrojo Teismo sprendimas byloje Keramag Keramische Werke ir kt. prieš Komisiją
   (Byla T-379/10 ir T-381/10) (1)
   
   (Konkurencija - Karteliai - Belgijos, Vokietijos, Prancūzijos, Italijos, Nyderlandų ir Austrijos vonios kambario įrangos rinka - Sprendimas, kuriuo konstatuojamas SESV 101 straipsnio ir EEE susitarimo 53 straipsnio pažeidimas - Kainų kėlimo koordinavimas ir keitimasis slapta komercine informacija - Pažeidimo trukmė - Teisė į gynybą - Galimybė susipažinti su byla - Pažeidimo inkriminavimas)
   2013/C 325/44
   Proceso kalba: anglų
   
      Šalys
   
   
      Ieškovės: Keramag Keramische Werke AG (Ratingenas, Vokietija); Koralle Sanitärprodukte GmbH (Flotas, Vokietija); Koninklijke Sphinx BV (Mastrichtas, Nyderlandai); Allia SAS (Avonas, Prancūzija); Produits Céramique de Touraine SA (Selis prie Šero, Prancūzija); Pozzi Ginori SpA (Milanas, Italija) (byla T-379/10); Sanitec Europe Oy (Helsinkis, Suomija) (byla T-381/10), atstovaujamos baristerio J. Killick, solisitoriaus I. Reynolds, ir advokatų P. Lindfelt ir K. Struckmann
   
      Atsakovė: Europos Komisija, atstovaujama F. Castillo de la Torre ir F. Ronkes Agerbeek, padedamų baristerio B. Kennelly
   
      Dalykas
   
   2010 m. birželio 23 d. Europos Komisijos sprendimo C(2010) 4185 galutinis, susijusio su SESV 101 straipsnio ir EEE susitarimo 53 straipsnio taikymo procedūra (byla COMP/39.092 — Vonios kambario įranga), dėl kartelio Belgijos, Vokietijos, Prancūzijos, Italijos, Nyderlandų ir Austrijos vonios kambario įrangos rinkose taip pat pardavimo kainų derinimo ir keitimosi svarbia komercine informacija, panaikinimas, arba ieškovėms skirtos baudos sumažinimas.
   
      Rezoliucinė dalis
   
   
               1.
            
            
               Panaikinti 2010 m. birželio 23 d. Komisijos sprendimo C(2010) 4185 galutinis dėl procedūros pagal SESV 101 straipsnį ir EEE susitarimo 53 straipsnį (byla COMP/39.092 — Vonios kambario įranga) 1 straipsnio 1 dalies 6 punktą tiek, kiek Europos Komisija jame nusprendė, kad Allia SAS ir Produits Céramique de Touraine SA darė su karteliu susijusį pažeidimą Prancūzijos rinkoje nuo 2004 m. vasario 25 d. iki 2004 m. lapkričio 9 d., o Pozzi Ginori SpA darė pažeidimą, susijusį su karteliu Italijos rinkoje nuo 1996 m. gegužės 14 d. iki 2001 m. kovo 9 d.
            
         
               2.
            
            
               Panaikinti Sprendimo C(2010) 4185 galutinis 2 straipsnio 7 dalį, kiek joje Keramag Keramische Werke AG, Koralle Sanitärprodukte GmbH, Koninklijke Sphinx BV, Pozzi Ginori ir Sanitec Europe Oy skiriama didesnė nei 50 580 701 eurų bauda.
            
         
               3.
            
            
               Atmesti likusią ieškinio dalį.
            
         
               4.
            
            
               Keramag Keramische Werke, Koralle Sanitärprodukte, Koninklijke Sphinx, Allia, Produits Céramique de Touraine, Pozzi Ginori ir Sanitec Europe padengia tris ketvirtadalius savo bylinėjimosi išlaidų.
            
         
               5.
            
            
               Komisija padengia ketvirtadalį Keramag Keramische Werke, Koralle Sanitärprodukte, Koninklijke Sphinx, Allia, Produits Céramique de Touraine, Pozzi Ginori ir Sanitec Europe patirtų bylinėjimosi išlaidų bei savo bylinėjimosi išlaidas.
            
         
      (1)  OL C 301, 2010 11 6.